钦定古今图书集成/明伦汇编/闺媛典/第113卷 > 皇清十九 > 林干妻程氏
## 钦定古今图书集成/明伦汇编/闺媛典/第113卷 > 皇清十九 > 林干妻程氏

按《漳浦县志》：程氏，书生林干妻。有姿容。康熙壬寅，山寇刘畅哨聚马婆山，氏被掳，迫之勿从，令他妇诱之曰：“我辈到此，即欲全节，谁能相信？何如忍辱须臾，以望生还。” 氏曰：“吾行吾志耳，何求人信？即不得已，计惟一死耳。” 贼怒，加之刑，氏骂不绝口而死。